Dagstukkies met Reinhard 16 Augustus 2019 - Tygerberg 104FM
Tuis / Blog / Dagstukkies met Reinhard 16 Augustus 2019
Dagstukkies met Reinhard 16 Augustus 2019
1 6 A U G U S T U S 2 0 1 9
1 Korintiërs 12 :21-24: #Liggaam
"Die lede van die liggaam wat as die swakste voorkom, is juis noodsaaklik en die wat vir ons minder mooi lyk, klee ons met groter sorg. So word ons minder aansienlike dele besonder mooi gemaak, terwyl die aantreklike dele dit nie nodig het nie. God het die liggaam so saamgestel dat Hy groter eer gegee het aan die lid wat eer kortkom."
Ons was al almal daar gewees, daar waar ons foute bloodgelê word vir die wêreld. Dit voel nooit lekker nie en maak meer kere seer as wat dit noodwendig goed doen.
Dit is asof ons nog dink ons is alleen in hierdie wêreld, maar ons is nie. Ons is deel van een liggaam. Net soos met enige wond loop 'n mens nie rond en wys mens dit noodwendig vir die hele wêreld nie. Die kans vir infeksie is groter en niemand wil eintlik sulke nare goed sien nie! Net so het ons 'n verantwoordelikheid om die geestelike wonde van ons in broers en suster in Jesus te beskerm. Ons moet hul beskerm sodat hulle nie nog seerder kry nie maar ook om nie meer skade aan hulself en die liggaam te bring nie.
Soms het iemand net nodig om te sien wat 'n ander nodig het. En soms is daardie iemand JY. Kom ons besketm mekaar sonder om die wond toe te smeer of te ontbloot. Ko mons hanteer dit met die nodige volwassenheid en wysheid sodat genesing kan plaasvind.
Jy ken die groot Geneesheer, die Skepper, die Probleemoplosser en Hy ken jou van kroontjie tot toontjie! Jy is deel van Sy Liggaam.